**Meno a priezvisko, ulica č. xx, PSČ mesto/obec**

Základná škola s materskou školou

Ulica č. xx

PSČ mesto/obec

V Kocúrkove, 01.09.2020

**VEC: Povinné nosenie rúšok v triedach**

Vážená pani riaditeľka,

V § 152 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) sa uvádza, že školy a školské zariadenia sú pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinné:

a) prihliadať na základné fyziologické potreby detí a žiakov,

b) vytvárať podmienky na zdravý vývin detí a žiakov a na predchádzanie sociálnopatologickým javom,

c) zaistiť bezpečnosť a ochranu zdravia detí a žiakov,

d) poskytnúť nevyhnutné informácie na zaistenie bezpečnosti a ochrany zdravia detí a žiakov.

Podľa § 153 ods. 1 písm. c) školského zákona riaditeľ školy alebo školské zariadenie vydá školský poriadok po prerokovaní s orgánmi školskej samosprávy a v pedagogickej rade. Školský poriadok upravuje najmä podrobnosti o podmienkach na zaistenie bezpečnosti a ochrany zdravia detí a žiakov a ich ochrany pred sociálnopatologickými javmi, diskrimináciou alebo násilím.

Mám za to, že Nariadenie vlády SR a Úradu verejného zdravotníctva SR týkajúce sa povinného nosenia rúšok v triedach je v hrubom rozpore s hore uvedenými citáciami školského zákona.

Žiadam, aby škola predložila nespochybniteľné vedecké dôkazy, že celodenné nosenie rúšok u detí nenarúša ich fyziologické potreby (konkrétne potrebu voľného a nesťaženého dýchania), nemôže poškodiť ich zdravý vývin a neohrozuje zdravie detí.

Uvedené žiadam z dôvodu, že podľa § 28 ods. 1 písm. a) zákona č. 36/2005 Z. z. o rodine a o zmene a doplnení niektorých zákonov v platnom znení je účasťou rodičovských práv a povinností najmä sústavná a dôsledná starostlivosť o výchovu, zdravie, výživu a všestranný vývin maloletého dieťaťa.

Toto právo a zároveň povinnosť starostlivosti o zdravia zákonodarca zveril rodičom dieťaťa. Škola ako verejná inštitúcia musí toto právo a zároveň aj povinnosť podporovať a vytvárať podmienky na ich reálne uplatnenie.

Predmetná právna úprava má podklad v Čl. 41 ods. 4 Ústavy Slovenskej republiky, podľa ktorej starostlivosť o deti a ich výchova je právom rodičov; deti majú právo na rodičovskú výchovu a starostlivosť. Práva rodičov možno obmedziť a maloleté deti možno od rodičov odlúčiť proti vôli rodičov len rozhodnutím súdu na základe zákona.

Ak škola trvá na tom, aby moje dieťa nosilo rúško aj v triede, žiadam, aby mi bola táto povinnosť uložená zákonom alebo rozhodnutím súdu. Inak považujem akýkoľvek nižší právny akt za rozporný s ústavou a zákonom o rodine a odmietam ho akceptovať.

Do doby, kým škola takéto dôkazy neposkytne, považujem nariadenie o povinnom nosení rúšok v triedach za neplatné a nie je nutné ho dodržiavať.

Týmto zároveň dávam svojmu dieťaťu Jožkovi Mrkvičkovi, nar. 01.01.2000, povolenie na nenosenie rúšok v triedach počas vyučovania, behaním po chodbách a pri presunoch medzi triedami a budovami.

Zároveň žiadam, aby škola zabezpečila rúška podobne, ako sa zabezpečujú napríklad vakcíny pre povinné očkovanie. Ak štát alebo škola čokoľvek nariadi ako povinné, je zároveň povinnosťou školy alebo štátu takúto vec zabezpečiť. Alternatívou je poskytnutie príspevku na kúpu rúšok, na prací prášok a elektrinu pre ich pravidelné pranie a žehlenie.

V prípade, že by bolo môjmu dieťaťu znemožňované voľne dýchať protiprávnym nariaďovaním nasadenia si rúška, môžem takéto konanie považovať za pokus o ublíženie na zdraví v štádiu pokusu. Ak by nedajbože takýmto konaním došlo k reálnemu poškodeniu zdravia môjho dieťaťa, môžem to považovať za dokonané ublíženie na zdraví.

V oboch prípadoch nebudem váhať voči škole podniknúť občianskoprávne a trestnoprávne kroky.

O veci budem v prípade potreby informovať aj Verejného ochrancu práv, Európske inštitúcie a orgány dohľadu.

Upozorňujem na to, že školy ako verejnoprávne korporácie disponujú širokou mierou samosprávy a ich reprezentanti sú plne zodpovední za akékoľvek protiprávne konanie.

Ďakujem za porozumenie a ostávam s pozdravom,

..............................................................

Zákonný zástupca/zástupcovia dieťaťa